David Lewis Rubongoya

David Lewis Rubongoya (yazaalibwa nga 6 Ogwolubereberye,1988), nga munnamateeka, munnabyabufuzi era omusomesa wa Yunivasite Munnayuganda eyakola ekinene mu kutandikawo ekibiina ky'ebyobufuzi ekya National Unity Platform (NUP), nga ali wamu ne pulezidenti waakyo Bobi Wine . Mu kiseera kino akola nga Ssaabawandiisi wa NUP eyasooka okuva mu 2020. https://www.independent.co.ug/tag/david-lewis-rubongoya/ https://en.wikipedia.org/w/index.php?title=National_Unity_Platform&oldid=1135411287 Era yali mu kibiina kya People Power ng'akola ne Bobi Wine .

 Obuto bwe n’okusoma kwe 
Rubongoya yazaalibwa nga 6 Ogwolubereberye, 1988 mu disitulikiti y’eMbarara, bazadde be kuliko Goodman James Rubongoya ne Nankunda Medius. Yasomera mu Kanyaryeru Primary School ne Lake Mburo Secondary School, gye yamalira Siniya Eyookuna. Oluvannyuma yasomera mu Nganwa High School e Bushenyi, gye yali Omukulu W'abayizi era n’amalirayo Siniya Eyoomukaaga. https://observer.ug/lifestyle/68721-how-this-harvard-oxford-trained-lawyer-became-the-toast-of-the-ghetto

Rubongoya yagenda mu maaso n’asoma diguli esooka mu mateeka mu yunivasite ya Makerere mu Kampala, nga tannagenda mu ttendekero lya Law Development Center okufuuka omuwolereza. Mu 2014, yaweebwa sikaala okusoma diguli eyookubiri mu mateeka mu Harvard University mu Amerika, ng’essira aliteeka nnyo ku mateeka agakwata ku Ssemateeka . Oluvannyuma lw’okudda mu Uganda n’akolera mu kakiiko akagaba emikisa egy’enkanankana akaseera katono, yaweebwa omukisa omulala n’asomera mu yunivasite ya Oxford mu Bungereza, gye yafunira diguli eyookubiri mu mateeka g’ensi yonna agakwata ku ddembe ly’obuntu.  http://flashugnews.com/david-lewis-rubongoya-biography-education-wife-tribe/ https://campusbee.ug/news/nups-general-secretary-bags-a-maters-degree-from-oxford-university/

 Omulimu gwe ogw'ebyobufuzi 
Oluvannyuma lw’okudda mu Uganda okuva mu Amerika ng’amaze okusoma mu Harvard University, Rubongoya yafuna emirimu egy’enjawulo omuli n’okukola ng’omusomesa mu International University of East Africa ey'eKampala. Mu kiseera kye yamala ku yunivasite mwe yasisinkanira Bobi Wine eyali omu ku bayizi be era nga muyimbi munnansi omututumufu mu Uganda ng’ayimba ebigambo ebikwata ku mbeera z’abantu n’ebyobufuzi mu kiseera ekyo. Ababiri bano baafuna omukwano ogw’oku lusegere, era mu 2017, Bobi Wine bwe yeesimbawo mu kalulu ka palamenti n’afuuka omubaka wa palamenti mu kitundu ky’e Kyadondo East, Rubongoya y’omu ku baamuwagira. https://hardrockmedia.org/2022/04/7-things-you-didnt-know-about-david-lewis-rubongoya/

Mu mwaka gwe gumu, okukubaganya ebirowoozo kwabalukawo ku ky’okuwa Pulezidenti Museveni obuyinza obulala okufuga oluvannyuma lw’okutuuka ku myaka 75, nga guno gwe gwali ekkomo ku myaka egy’obukulu okusinziira ku ssemateeka wa Uganda . Rubongoya eyali omukugu mu mateeka ga ssemateeka, yali mweraliikirivu olw’obuyinza obuyinza okukozesebwa obubi era yeegatta ku ludda oluvuganya, n’akyuka okuva mu kuwagira ekibiina ekiri mu buyinza ekya NRM . https://www.watchdoguganda.com/tag/david-lewis-rubongoya

Mu 2020, Bobi Wine, Rubongoya, n’abantu abalala ab'enkizo baatongoza ekibiina ky’ebyobufuzi ekya National Unity Platform (NUP) ekyali ekisinde ky’eby'obufuzi mu kibiina kya People Power ekikulemberwa Bobi Wine. Rubongoya yalondebwa ku bwa Ssaabawandiisi w'ekibiina, era mu 2021, NUP yeetaba mu kulonda kwayo okwa bonna okwasooka. Wadde nga waliwo okweraliikirira ku bwenkanya mu by’okulonda, Bobi Wine yawangula obululu obusoba mu 40% mu kuvuganya ku bwa pulezidenti, era NUP n’efuna ebifo 62 mu palamenti ya Uganda, ekintu ekyali eky'obuwanguzi eri ekibiina ky’ebyobufuzi ekyali ekipya mu Uganda. https://entebbepost.com/inside-story-why-people-power-general-secretary-dropped-nrm/ 

Rubongoya ne banne mu NUP okuva olwo bafuuka ekibiina ky’ebyobufuzi ekikulembedde ku ludda oluvuganya gavumenti mu Uganda, wadde nga bafunye okusoomoozebwa mu kaweefube w’okutumbula demokulaasiya n’eddembe ly’obuntu mu ggwanga.  https://dailyexpress.co.ug/2022/06/22/just-in-nups-david-lewis-rubongoya-arrested/

 Obulamu bwe obw’obuntu 
Mu kiseera kino Rubongoya si mufumbo naye nga alina abaana basatu ab’obuwala. https://blizz.co.ug/8028/NUPs-Secretary-General-Rubongoya-and-Wife-Welcome-Bouncing-Baby-Girl https://www.vanguardnews.ug/nup-secretary-general-rubongoya-welcomes-second-child/

 Ebijuliziddwa